Keskkonnaamet 	
info@keskkonnaamet.ee	
Maa- ja Ruumiamet	
maaruum@maaruum.ee 	
Terviseamet
info@terviseamet.ee	08.09.2025 nr 10-11/2325 - 1	

Teade detailplaneeringu algatamise ja keskkonnamõju strateegilise hindamise otsuste kohta		

Tallinna Keskkonna- ja Kommunaalamet teatab vastavalt keskkonnamõju hindamise ja keskkonnajuhtimissüsteemi seaduse § 35 lg 6 kohaselt keskkonnamõju strateegilise hindamise otsustest.
Tallinna Linnavolikogu otsustas 4. septembri 2025 istungil algatada järgmised detailplaneeringud ning teha KSH algatamise ja algatamata jätmise otsused.
1. Otsusega nr 85 algatati Järvevana tee 11 kinnistu detailplaneering ning keskkonnamõju strateegiline hindamine, kuna detailplaneeringuga kavandatakse olulise keskkonnamõjuga tegevust nagu kõrghoonete rajamist.
Detailplaneeringu koostamise eesmärk on muuta Järvevana tee 11 kinnistu 50% äri- ja transpordimaa sihtotstarve 75% ärimaaks ja 25% elamumaaks ning ehitusõiguse määramine kuni 4 maapealse korrusega lahtise fassaadiga parkimishoone ning 14 ja 18 maapealse korrusega hoone ehitamiseks, mis ühendatakse kuni 2 maapealse korruselise hoonemahuga. Lisaks määratakse üldised maakasutustingimused, heakorrastuse, haljastuse, juurdepääsude, parkimise ning tehnovõrkudega varustamise põhimõtted. Planeeritava maa-ala suurus on 0,92 ha.
2. Otsusega nr 86 algatati Ketta tn 5 kinnistu detailplaneering ning jäeti algatamata keskkonnamõju strateegiline hindamine, sest detailplaneeringu elluviimisega ei kaasne olulist keskkonnamõju.
Detailplaneeringu koostamise eesmärgiks on Ketta tn 5 äri- ja tootmismaa sihtotstarbega kinnistu jagamine elamu- ja ärimaa sihtotstarbega kruntideks ning määrata nendele kruntidele ehitusõigus 1 maa-aluse korruse ja 2-5 maapealse korrusega äri- ja eluhoonete ehitamiseks. Lisaks moodustatakse transpordimaa sihtotstarbega krundid. Samuti määratakse detailplaneeringus üldised maakasutustingimused ja antakse heakorrastuse, haljastuse, juurdepääsude, parkimise ning tehnovõrkudega varustamise põhimõtteline lahendus. Planeeritava maa-ala suurus on 3,25 ha.
3. Otsusega nr 87 algatati Hunditubaka tee 3, 3a, 5, 7 ja 7a kruntide detailplaneering ning jäeti algatamata keskkonnamõju strateegiline hindamine, sest detailplaneeringu elluviimisega ei kaasne olulist keskkonnamõju.
Detailplaneeringu koostamise eesmärk on moodustada Hunditubaka tee 3, 3a, 5, 7 ja 7a katastriüksustest kolm elamumaa ja üks transpordi- ja tootmismaa sihtotstarbega krunt ning määrata ehitusõigus ühe kuni 3-korruselise ja kahe kuni 2-korruselise korterelamu ehitamiseks ning moodustatavale transpordi- ja tootmismaa krundile ühe 1-korruselise alajaama ehitamiseks. Lisaks on detailplaneeringu eesmärgiks üldiste maakasutustingimuste määramine ja heakorrastuse, haljastuse, juurdepääsude, parkimise ning tehnovõrkudega varustamise põhimõtteline lahendamine. Planeeritava maa-ala suurus on 1,39 ha.
Digitaalselt on dokumendid kättesaadavad Tallinna õigusaktide registrist aadressil: teele.tallinn.ee/.

Lugupidamisega	

(allkirjastatud digitaalselt)	
Meelis Uustal	
osakonna juhataja 
Keskkonnahoiu osakond	

Kärt Talimaa-Eelmaa
640 4771, kart.talimaa-eelmaa@tallinnlv.ee